Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

Detinguts a Barcelona dos ultres acusats d'agredir una dona embarassada que duia nicab i passejava amb la seva família per Ciutat Vella. Segons la Guàrdia Urbana, que cita diversos testimonis, aquest dilluns dues persones la van increpar per la seva forma de vestir i la seva parella els ho va retreure. Els dos individus el van agredir i quan la dona es va posar entre uns i altres els assaltants li van clavar un cop de peu lateral a l'abdomen. Diverses persones que passaven pel carrer van protegir la dona i els fills fins que la Guàrdia Urbana va arribar i va detenir un dels homes. L'altre individu també el van detenir un cop identificat. L'equip del Sistema d'Emergències Mèdiques que s'hi va desplaçar va certificar que no hi havia cap lesió important ni per a la mare ni per a la criatura.

Els detinguts tenen antecedents relacionats amb pertinença a grups radicals d'extrema dreta dins de l'àmbit esportiu. La Guàrdia Urbana ho ha posat en coneixement del fiscal coordinador de la Fiscalia Provincial de Barcelona de Delictes d'Odi i Discriminació, que s'ha presentat en la causa.